
FORMULARIO DE SOLICITUDE DE ADHESIÓN
Club de Produto Galicia Suroeste
Categoría: Tendas especializadas
1. Datos de contacto

	Nome
	

	Apelidos
	

	Teléfono móbil
	

	Teléfono fixo
	

	Enderezo electrónico
	



2. Datos da empresa ou entidade

	Nome comercial
	

	Razón social
	

	NIF/CIF
	

	Municipio
	

	Domicilio
	

	Web
	

	Persoa de contacto
	

	Cargo
	



3. Descrición da actividade

Para a cumprimentación dos seguintes campos, pode vostede facer uso da extensión ou caracteres que desexe.
Historia / traxectoria profesional
	













Instalacións (se procede)
	













Servizos / produtos ofertados
	


















Relación co territorio Galicia Suroeste
	














Canles de comercialización e promoción
	

















Medidas ambientais implementadas
	

















4. Documentación obrigatoria que acompaña a solicitude

	Documentación

	Copia do NIF/CIF

	Documentación acreditativa do poder de representación (en caso de ser persoa xurídica)

	Licenza ou título habilitante da actividade

	Certificado de alta no Imposto de Actividades Económicas (IAE) ou certificado de situación censal

	Inscrición no Rexistro de Empresas e Actividades Turísticas de Galicia (REAT), se procede


5. Declaración responsable
Coa presentación do presente formulario de adhesión asinado, vostede declara responsablemente que:
· A entidade á que representa cumpre estritamente coa normativa sectorial aplicable á súa actividade e atópase ao corrente das obrigas tributarias e coa Seguridade Social.
· Cumpre cos requirimentos obrigatorios comúns, estipulados no artigo 12 do regulamento; cos requirimentos obrigatorios específicos para a súa tipoloxía de entidade, establecidos no apartado 6 do presente formulario; así como co mínimo do 25% do requisitos avaliables relativos á súa categoría, tamén definidos no apartado 6 deste formulario.
· Se compromete a dar cumprimento ás disposicións, procedementos e condicións previstas no regulamento que resulten aplicables á súa adhesión, permanencia e participación no Club, e en particular a aquelas estipuladas no artigo 22 como obrigas das entidades adheridas. Concretamente: 
a) Manter durante toda a vixencia da adhesión o cumprimento dos requirimentos obrigatorios aplicables á súa tipoloxía.
b) Conservar o nivel mínimo de cumprimento dos requirimentos avaliables establecido neste regulamento.
c) Facilitar ao ente xestor información veraz, completa e actualizada sobre a súa actividade, servizos, produtos, datos de contacto e demais aspectos relevantes para a xestión e promoción do Club.
d) Comunicar calquera modificación significativa que poida afectar á súa condición de entidade adherida, á súa tipoloxía de adhesión ou á coherencia da súa participación no Club.
e) Colaborar nos procesos de acreditación, renovación, seguimento ou verificación previstos neste regulamento.
f) Utilizar correctamente a marca e a identidade visual do Club, respectando as condicións establecidas no manual de identidade e nas indicacións do ente xestor.
g) Participar, na medida das súas posibilidades, nas accións de cooperación, dinamización, promoción, formación ou creación de produto impulsadas no marco do Club.
h) Favorecer a cooperación con outras entidades adheridas, especialmente mediante a recomendación cruzada, a participación en experiencias compartidas ou a integración en propostas vinculadas ao territorio.
i) Contribuír á valorización turística de Galicia Suroeste mediante unha atención adecuada ás persoas visitantes, unha información coherente sobre o territorio e unha actitude de colaboración coa finalidade do Club.
j) Respectar a normativa sectorial, laboral, fiscal, sanitaria, ambiental, de consumo, accesibilidade e demais disposicións que resulten aplicables ao desenvolvemento da súa actividade.
k) Evitar actuacións que poidan prexudicar a imaxe, a reputación ou a coherencia do Club de Produto Galicia Suroeste.
6. Requirimentos

	Requirimentos obrigatorios específicos

	1. Desenvolvemento efectivo dunha actividade de venda ao público de produtos alimentarios ou doutros produtos vinculados á produción local, á artesanía, á actividade viveirista, á cultura gastronómica ou á identidade territorial de Galicia Suroeste.
2. Dispoñibilidade dunha oferta comercial na que exista, de maneira identificable, produto local, de proximidade ou vinculado ao territorio de Galicia Suroeste, xa sexa pola súa orixe, elaboración, produción, comercialización, tradición, temática ou relación coa identidade produtiva, cultural ou turística do territorio.
3. Existencia dun establecemento, punto de venda, espazo de atención, canle de venda directa, servizo baixo pedido ou mecanismo equivalente que permita a relación efectiva coa clientela ou coas persoas visitantes.
4. Dispoñibilidade efectiva de pagamento con tarxeta ou outro medio electrónico equivalente.
5. Dispoñibilidade de información básica sobre os produtos vinculados a Galicia Suroeste, a súa orixe, características, usos ou relación co territorio, en soporte físico, dixital ou mediante explicación directa.



Marque cun X os requisitos avaliables que cumpre:

	Ámbito
	Requirimentos avaliables (cumprimento dun mínimo do 25%)
	Marcar

	Produto e territorio
	1. Mantén unha relación comercial estable ou recorrente con produtores, industrias agroalimentarias, explotacións, adegas, viveiros, obradoiros artesáns ou outros operadores do territorio de Galicia Suroeste, que se traduza nunha oferta habitual e identificable de produtos vinculados ao territorio dentro da selección comercial do establecemento.
	

	
	2. Identifica ou explica á clientela a orixe, características e vinculación territorial dos produtos presentes na súa oferta, empregando etiquetaxe, cartelaría, persoal do establecemento, materiais impresos ou recursos dixitais, e conectándoos, cando proceda, coa gastronomía, produción local, actividade viveirista, artesanía, cultura, paisaxe ou identidade territorial de Galicia Suroeste.
	

	
	3. Colabora con produtores, industrias agroalimentarias, explotacións, adegas, viveiros, obradoiros artesáns, empresas turísticas, guías, entidades locais ou outros axentes do territorio en accións de promoción, venda, degustación, presentación de produto, recomendación ou propostas combinadas.
	

	Sostibilidade
	4. Conta con medidas implantadas para a redución ou racionalización do consumo enerxético no establecemento, punto de venda ou actividade ordinaria da entidade (exemplos: iluminación eficiente, equipamentos de baixo consumo, control de climatización, mantemento de instalacións ou procedementos internos para reducir consumos).
	

	
	5. Conta con medidas implantadas para a redución ou uso eficiente da auga, cando resulte relevante para a actividade do establecemento (exemplos: dispositivos de aforro, control de consumos, detección de fugas, boas prácticas de limpeza ou procedementos internos para optimizar o uso da auga).
	

	
	6. Dispón dun sistema básico de separación, redución ou correcta xestión dos residuos xerados pola actividade comercial, adaptado aos residuos propios da súa actividade, como papel, cartón, vidro, envases, materia orgánica, plásticos, embalaxes ou materiais auxiliares.
	

	
	7. Aplica medidas orientadas á redución de envases, embalaxes ou elementos dun só uso, á reutilización de materiais, á venda a granel cando proceda, á redución de desperdicio alimentario ou á mellora da eficiencia no uso de recursos.
	

	
	8. Emprega, cando sexa viable, bolsas, envases, embalaxes ou materiais auxiliares reciclables, reutilizables, compostables, retornables ou con menor impacto ambiental, compatibles coas necesidades de conservación, seguridade, transporte e comercialización dos produtos.
	

	
	9. Conta cunha certificación, distintivo, adhesión, política interna ou evidencia documentada relacionada coa sostibilidade aplicada á actividade comercial, como comercio de proximidade, compra responsable, redución de residuos, eficiencia de recursos, economía circular ou boas prácticas ambientais.
	

	Accesibilidade
	10. Dispón de medidas de accesibilidade física, sensorial ou cognitiva aplicables ao establecemento, punto de venda, atención á clientela ou servizo comercial, proporcionais ás características do local e da actividade.
	

	
	11. Informa de maneira clara sobre as condicións de accesibilidade existentes, posibles limitacións e alternativas dispoñibles para persoas con necesidades específicas, especialmente cando existan limitacións no acceso ao local, na circulación interior ou na consulta dos produtos.
	

	Comercialización e dixitalización
	12. Ten páxina web, perfil dixital propio en redes sociais, catálogo dixital ou ficha controlada pola propia empresa en plataformas, directorios ou canles dixitais, con información actualizada do establecemento, dos seus produtos ou dos seus servizos.
	

	
	13. Dispón de canles dixitais actualizadas e operativas para a solicitude de información, realización de pedidos ou compras, consulta de horarios, reserva de produto ou contacto coa entidade.
	

	
	14. Identifica a súa vinculación co territorio de Galicia Suroeste ou coa venda de produto local nos seus materiais promocionais, escaparate, etiquetaxe, catálogo, web, redes sociais, documentación comercial ou soportes equivalentes, cando proceda.
	

	Experiencia cliente
	15. Facilita o coñecemento, compra ou prescrición dos produtos vinculados ao territorio mediante atención personalizada, recomendacións, explicacións de orixe, degustacións, presentacións de produto, escaparates temáticos, participación en mercados, canles dixitais ou fórmulas equivalentes.
	

	
	16. Conta con pautas internas, persoal ou materiais de apoio para informar á clientela, visitantes, compradores ou prescritores sobre a orixe dos produtos, as súas características, usos, formas de consumo ou relación coa identidade produtiva, gastronómica, artesanal, viveirista, cultural ou turística do territorio, empregando unha linguaxe clara e comprensible.
	

	
	17. Dispón de persoal con competencias básicas para informar e atender á clientela en galego e castelán, e, como mínimo, nun idioma estranxeiro.
	

	
	18. Ofrece información clara sobre condicións de compra, pedido, envío, reserva de produto, horarios, atención personalizada ou funcionamento do punto de venda, cando estes servizos existan.
	

	
	19. Pon a disposición da súa clientela algún mecanismo para recoller valoracións, suxestións ou incidencias, de cara a empregalas para mellorar o servizo, a atención ou a experiencia ofrecida.
	




	Resumo dos requisitos avaliables

	Total de requisitos avaliables da categoría
	19

	Mínimo esixido para a adhesión (25%)
	5

	Nº de requisitos avaliables que declara cumprir a entidade solicitante
	

	Porcentaxe declarada de cumprimento
	    %





7. Xustificación do cumprimento dos requirimentos

Documentación, explicación e/ou evidencias que achega para xustificar o cumprimento dos requisitos obrigatorios específicos e dos requisitos avaliables seleccionados (no caso de achegar documentación anexa, indíquea neste apartado e remítaa conxuntamente co formulario e coa documentación obrigatoria estipulada no apartado 4)
	
















































8. Protección de datos
De acordo co Regulamento (UE) 2016/679, do 27 de abril, e coa Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase de que os datos facilitados serán tratados coa finalidade de xestionar a solicitude de adhesión ao Club de Produto Galicia Suroeste, verificar o cumprimento dos requisitos e, de ser o caso, incorporar á entidade solicitante aos soportes de comunicación e promoción do Club. A persoa interesada poderá exercer os dereitos de acceso, rectificación, supresión, oposición, limitación do tratamento e portabilidade ante a entidade responsable da xestión do Club, nos termos previstos pola normativa vixente.
9. Declaración final e sinatura
A persoa asinante declara que os datos consignados neste formulario son veraces, que coñece e acepta as condicións de adhesión ao Club de Produto Galicia Suroeste e que se compromete a achegar, cando sexa requirida, a documentación necesaria para comprobar o cumprimento dos requisitos obrigatorios e avaliables declarados.

	Nome e apelidos
	

	Cargo / representación
	

	Lugar e data
	

	Sinatura

